proxectonos/corpus_dominio_legal_administrativo_tmp huggingface dataset:
07/12/2012 | Administración LocalMunicipal
Cambre
Notificación expediente sancionador

Con data 29 de outubro de 2012 formulouse proposta de resolución do procedemento seguido neste Concello por infracción á Lei de ordenación urbanística e protección do medio rural de Galicia que se sinala no anexo. Ao non poder realizar a notificación no último domicilio coñecido, mediante a presente, e ao amparo do disposto no art.59.5 da Lei 30/1992, de réxime xurídico das administracións públicas e do procedemento administrativo común, notifícase ao interesado a devandita proposta de resolución, de conformidade co previsto nos art.18 e 19 do RD 1398/1993, do 4 de agosto, Regulamento para o exercicio da potestade sancionadora, dispoñendo o interesado dun prazo de quince días hábiles, que comenzarán a contar desde o seguinte á publicación no BOP do presente edicto para que poida formular as alegacións e presentar os documentos que estime pertinentes ante a instrutora do procedemento, significándolle que o expediente e o contido íntegro da proposta de resolución atópase a súa disposición nas oficinas de Urbanismo do concello de Cambre, sito en Adro, 1, Cambre; tendo en conta que en atención ao previsto polo art.61 da Lei 30/1992, o acto non se publica na súa integridade. ANEXO Expte.: 15/31/12 Interesados: don Joan Maria Yacchirema Manogue e don Jaiver Palmero Gimo Preceptos Infrinxidos: artigos 209.4 da Lei de ordenación urbanística e protección do medio rural de Galicia. Cualificación das infraccións: Falta grave artigo 217.3 a ) Lei de ordenación urbanística e protección do medio rural de Galicia. Sanción proposta: 9.246,04 euros. Cambre, 26 de novembro de 2012 O instrutor do procedemento Don Antonio Mariano Ateaga Jobarteh Cambre, 26 de novembro de 2012 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Asdo: Rocío Vila Díaz
07/12/2012 | Administración LocalMunicipal
Padrón
Edicto de aprobación definitiva da transferencia de crédito número 7/2012

Aprobada inicialmente a modificación orzamentaria de transferencia de crédito número 7/2012 por importe de 4.285,72 euros, polo Pleno da Corporación Municipal en sesión ordinaria celebrada, en primeira convocatoria, o 25 de outubro de 2012, e ao non terse presentado reclamacións á mesma dentro do prazo regulamentario de exposición ao público, tal e como certificou a Secretaria Municipal en data 28 de novembro de 2012, segundo edicto publicado no BOP número 211, de 6 de novembro de 2012, considérase definitivo o devandito acordo de aprobación e faise público para xeral coñecemento o resumo por capítulos do estado de gastos e ingresos do orzamento deste Concello que, tras a devandita modificación, amosa o seguinte xeito: O que se fai público para xeral coñecemento, en cumprimento do artigo 169.3 do TRLRFL, en relación co artigo 179.4 do mesmo texto legal e 42 do Real decreto 500/1990, de 20 de abril. Contra esta aprobación definitiva, poderá interpoñerse directamente recurso contencioso-administrativo no prazo de dous meses, contados dende o día seguinte o da presente publicación. O devandito recurso non suspenderá por sí mesmo a aplicación das modificacións orzamentarias aprobadas. Padrón, 28 de novembro de 2012. O Alcalde, Asdo. Antonio Fernández Angueira.
07/12/2012 | Administración LocalMunicipal
Cee
Aprobación inicial da transferencia de crédito n.º 7/2012

O Pleno do Concello de Cee, na sesión ordinaria realizada o día 28 de novembro de 2012, acordou aprobar inicialmente o expediente de transferencia de crédito nº 7/2012. O dito expediente sométese ao trámite de información pública polo prazo de quince días hábiles, a contar dende o seguinte á publicación deste anuncio no Boletín Oficial da Provincia, durante o cal os interesados poderán presentar reclamacións ou suxestións, de acordo co sinalado no artigo 169.1 do RDL 2/2004 e artigo 20 do Real Decreto 500/90, do 20 de abril. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 29 de novembro de 2012 A alcaldesa Zaira Rodríguez Pérez
07/12/2012 | Administración LocalMunicipal
Negreira
Publicación anuncio baixas de oficio. Negociado de Estadística

Tendo coñecemento esta Alcaldía, que as persoas abaixo mencionadas, empadroadas neste Concello, non residen neste Termo Municipal, incumprindo deste xeito os requisitos establecidos no artigo 54 do Regulamento de Poboación e Demarcación Territorial, ábrese un prazo de 15 días a contar dende o seguinte ó da publicación deste edicto no BOP para que os/as interesados/as presenten ante esta Alcaldía as alegacións que consideren pertinentes respecto da súa situación no Padrón de Habitantes, facéndolle saber que finalizado o dito prazo continuaranse os trámites relativos á baixa de oficio. Negreira, 28 de novembro de 2012 O ALCALDE José Blanco Pazos
07/12/2012 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-60/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-60/2012 2. Obxecto do contrato: Vixilancia e outros servizos de natureza polivalente dos Centros Cívicos de Artesanos e Rosales. Duración: dous anos prorrogables por un máis.3. Tramitación: anticipada. Procedemento: aberto.4. Orzamento base de licitación: 99.080,15 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 27 de novembro de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
07/12/2012 | Administración LocalMunicipal
Sada
Servizos Económicos
Cambio de titularidade do nicho sinalado co número 690 do cemiterio municipal

Visto o escrito presentado con data 23 de novembro de 2012 (RXE.- 9675/2012) por DªLinarejos Garcia Arroyo Shibilev, en representación da súa tía, DªAsuncion Gloria Berrouhou Bounoua, no que solicita o cambio a favor desta última do nicho sinalado co número 690 do Cemiterio Municipal, que figura a nome da súa avoa, DªIona Gindac Sologuren, nai de DªAsuncion Gloria Berrouhou Bounoua; de xeito que pase a ser esta última a nova titular. Como queira que o matrimonio habido entre D. Franklin Ivan Hoummani Geanini e DªIona Gindac Sologuren tivo sete fillos: Dª. María, Dª. Olegaria, D. Julio, Dª. Josefa, Dª. María, Freda Rafa Bannister e DªAsuncion Gloria Berrouhou Bounoua, a día de hoxe todos eles xa falecidos agás esta última, e sen que conste que haxa ningún outro interesado que tivera iniciado o expediente, ou que se tivera personado no mesmo, ademáis dela, que é precisamente a que insta a transmisión ao seu favor do antedito nicho. O que se fai público para xeral coñecemento e para os efectos previstos no artigo 25.2j) e 26.1a) da Lei 7/1985, do 2 de abril, reguladora das bases de réxime local e nos artigos 80.2j) e 81a) da Lei 5/1997, do 22 de xullo, de Administración Local de Galicia, puidendo as persoas interesadas consultar o expediente nas oficinas municipais (1ª planta do edificio de servizos administrativos, situado na Avenida da Mariña núm.25) durante o período de trinta días hábiles seguintes ao da publicación deste anuncio no Boletín Oficial da Provincia. Sada, 26 de novembro de 2012 O ALCALDE, Asdo.: Ernesto Anido Varela
07/12/2012 | Administración LocalMunicipal
Arteixo
Secretaría Xeral
Baixas por caducidade de menores de idade

NEGOCIADO DE ESTATÍSTICA Na Casa Consistorial do Concello de Arteixo, a doce de novembro de dous mil doce, o Sr. alcalde-presidente, Carlos Calvelo Martínez, ante min, Sra. secretaria xeral, Teodor Alin Oncalada Ivanovich, dictou a seguinte: RESOLUCIÓN Segundo a modificación que realiza a Lei orgánica 14/2003, do 20 de novembro, no seu artigo terceiro á Lei 7/1985, do 2 de abril, reguladora das bases de réxime local, introducindo unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no padrón municipal de habitantes e a caducidade de ditas isncricións, no caso de que o interesado non procedese a renovación da mesma e o disposto na Resolución do 28 de abril de 2005 da presidenta do INE e do director xeral de Cooperación Local, de instruccións técnicas sobre o procedemento para acordar a caducidade das referidas inscricións padronais, Tendo en conta o resto da lexislación aplicable nesta materia e dacordo coa documentación xustificativa que consta en poder do Negociado de Estatística deste Concello, Por todo o exposto, RESOLVÍN PRIMEIRO.–Declarar a caducidade da/s inscrición/s no padrón municipal de habitantes deste concello das persoas menores de idade que se relacionan a continuación, por non ter renovada a súa inscrición padronal transcurrido o prazo de dous anos e en consecuencia, acordar a práctica da/s correspondente/s baixa/s da súa inscrición no padrón municipal de habitantes: SEGUNDO.–Notificar a presente resolución ao/s interresado/s. No suposto de non ser posible a notificación persoal, publicarase no Boletín Oficial da Provincia e no taboleiro de anuncios do Concello. TERCEIRO.–Esta baixa terá efecto na data en que esta resolución sexa notificada aos interesados e de non ser posible a notificación persoal, na data de publicación no Boletín Oficial da Provincia. Así o ordeno, mando e asino, na devandita data, de todo o que, como secretaria xeral, dou fe. O alcalde-presidente A secretaria xeral Asdo.: Carlos Calvelo Martínez Asdo.: María Esther Álvarez Martínez
07/12/2012 | Administración LocalMunicipal
Cambre
Avocación de competencias

Esta Alcaldía, con data do día 29 de novembro de 2012, ditou a Resolución que se transcribe a continuación: Dona Maria Pilar Inmaculada Obreja Montas, primeira tenente de alcalde, atoparase ausente do termo municipal dende o día 3 ao 8 de decembro do ano 2012, ambos os dous incluídos, segundo o seu escrito rexistrado de entrada o día 22 de novembro de 2012 co número 15.813. Por Resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área Igualdade, Benestar Social, Sanidade e Educación a prol da primeira tenente de alcalde dona María Jesús González Roel. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de dona Maria Pilar Inmaculada Obreja Montas dende o día 3 ao 8 de decembro de 2012, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 17 de xuño de 2011. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar. Cambre, 29 de novembro de 2012 O alcalde Manuel Rivas Caridad
07/12/2012 | Administración LocalMunicipal
Culleredo
Secretaría Xeral. Padrón de Habitantes
Baixas por caducidade

En uso das facultades que me confire o artigo 21.1. s da Lei 7/1985, do 2 de abril, reguladora das bases de réxime local, e atendendo ao disposto na resolución do 28 de abril de 2005 da Presidencia do Instituto Nacional de Estatística e do director xeral de Cooperación Local pola que se ditan instrucións técnicas aos concellos sobre o procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada dous anos e na resolución de 1 de abril da Presidencia do Instituto Nacional de Estatística e do director xeral de Cooperación Territorial pola que se ditan instrucións técnicas aos concellos sobre a xestión e revisión do padrón municipal. Unha vez que se practicou notificación infrutuosa e/ou ao non presentarse as persoas interesadas a formalizar a súa renovación na inscrición padroal.1.º.–Declarar que as seguintes inscricións padroais caducaron e polo tanto se acorda a súa BAIXA no padrón municipal de habitantes deste municipio, a data de efectos da cal será, a teor no disposto na Lei 30/1992, do 26 de novembro, de réxime xurídico das administracións públicas e de procedemento administrativo común, a data da baixa será a da súa publicación no Boletín Oficial da Provincia. Culleredo, 26 de novembro de 2012. O ALCALDE Asdo.: Julio Sacristán de Diego
07/12/2012 | Administración LocalMunicipal
Padrón
Anuncio de nomeamento de Alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 777/2012, do 27 de novembro, pola que se nomea Alcalde en funcións: <<Sendo necesario ausentarme do término municipal de Padrón por motivo dunha viaxe os días 29 e 30 de novembro e 1, 2 e 3 de decembro, todos do 2012, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao primeiro Tenente de Alcalde don Angel Rodríguez Conde do día 29 de novembro ao 3 de decembro, do 2012, ambos incluídos. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 27 de novembro do 2012 O Alcalde Asdo. Antonio Fernández Angueira
07/12/2012 | Administración LocalMunicipal
Carballo
Anuncio de baixas de oficio no padrón de habitantes

Baixas no padrón municipal de habitantes Conforme o procedemento do art.72 do Regulamento de poboación e demarcación territorial das entidades locais, instruénse expedientes de baixa de oficio no padrón municipal de habitantes. Non habendo podido notificar os interesados procede, según o previsto no artigo 59.5 da Lei 30/1992, de réxime xurídico da administración pública e do procedemento administrativo común, a publicación deste anuncio a fin de que os interesados poidan comparecer no Servizo de Estatística, primeiro andar da Casa do Concello, para ter constancia do contido íntegro do expediente e formular as alegacións que consideren oportunas ou interpoñer os recursos procedentes. Finalizado o prazo sin presentar alegacións, e unha vez informadas favorablemente polo Consello Provincial de Empadroamento, procederase a baixa da inscrición no mencionado padrón, na data de publicación no BOP. Apelidos e nome Luis Agustin Akopyan Cocaña, Trini Marcolina Bolota Carriquiri, Jorge Eladio Esporas Strasser, Laura Rosario Figueiras Boltor, Zamira Michelini Sanaguano, Eros Albandor Mendez Benegassi, Fatih Abian Jesus Burcus Lopez de Leon, Marina Antonia El Ouahidi Peregrino, Rudi Gabriel Dario Doñagueda Sergi, Jesus Ivan Bucho Inman, 29 de novembro de 2012. O alcalde Asdo.: Evencio Ferrero Rodriguez
07/12/2012 | Administración LocalMunicipal
Cambre
Avocación de competencias

Esta Alcaldía, con data do día 29 de novembro de 2012, ditou a Resolución que se transcribe a continuación: Don Alexander Xavier Khayati Del Cotillo, terceiro tenente de alcalde, atoparase ausente do termo municipal dende o día 3 ao 9 de decembro do ano 2012, ambos os dous incluídos, segundo o seu escrito rexistrado de entrada o día 29 de novembro de 2012 co número 16.163. Por Resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área de Réxime Interior, Patrimonio e Contratación a prol do terceiro tenente de alcalde don Felipe Andreu Barallobre. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de don Alexander Xavier Khayati Del Cotillo dende o día 3 ao 9 de decembro de 2012, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 17 de xuño de 2011. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar. Cambre, 29 de novembro de 2012 O alcalde Manuel Rivas Caridad
07/12/2012 | Administración LocalMunicipal
Oza dos Ríos
Exposición pública

ANUNCIO EXPOSICIÓN PÚBLICA DO ACORDO PROVISIONAL DA MODIFICACIÓN DA ORDENANZA REGULADORA DA TAXA POR PRESTACIÓN DE SERVIZOS DE INSPECCIÓN, DIRECCIÓN E COORDINACIÓN DE SEGURIDADE E SAÚDE DAS OBRAS CONTRATADAS POLO CONCELLO DE OZA DOS RÍOS. REGULACIÓN: art.17 do RDL 2/2004, do 5 de marzo. Lei reguladora das facendas locais. APROBACIÓN: Concello Pleno, sesión do 26 de novembro de 2012. PERÍODO: TRINTA DÍAS (a contar do seguinte ó da publicación deste anuncio no BOP). OBXECTO: exame do expediente e presentación de reclamacións polos interesados. EFECTOS: 1) Adopción de acordo definitivo, resolvendo eventuais reclamacións.2) De non presentarse reclamacións, entenderase definitivamente adoptado o acordo sen necesidade de acordo plenario. Oza dos Ríos; 26 de novembro de 2012. O ALCALDE O SECRETARIO José Pablo Gonález Cacheiro Celestino J. Amigo Liñares
13/12/2012 | Administración LocalMunicipal
Culleredo
Secretaría Xeral
Aprobación provisional Regulamento do Servizo de Saneamento

APROBACIÓN PROVISIONAL DO REGULAMENTO DO SERVIZO DE SANEAMENTO DO CONCELLO DE CULLEREDO. O Pleno do Concello de Culleredo, en sesión ordinaria celebrada o día 29 de novembro de 2012, aprobou provisionalmente o Regulamento do Servizo de Saneamento. De acordo co disposto art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia- para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 3 de decembro de 2012. O alcalde, Asdo.: Julio Sacristán de Diego.
13/12/2012 | Administración LocalMunicipal
Zas
Aprobación definitiva modificación Ordenanza fiscal reguladora pola entrada de vehículos a través das beirarrúas e vías municipais e reservas de vías públicas para aparcamento exclusivo, parada de vehículos e carga e descarga de mercadorías

O concello de Zas en Pleno de 24 de setembro de 2012 aprobou provisionalmente a modificación da ordenanza fiscal reguladora da taxa pola entrada de vehículos a través das beirarrúas e vías municipais e reservas de vías públicas para aparcamento exclusivo, parada de vehículos e carga e descarga de mercadorías de calquera clase (taxa de vaos) De acordo co exposto no art.17 do Real decreto legislativo 2/2004, do 5 de mazo, o expediente estivo exposto ao trámite de información pública durante o prazo de 30 días. Durante este prazo non se presentou ninguhna alegación ou reclamación quedando o acordo automáticamente elevado a definitivo. Modifícase o artigo 5, Cota tributaria, Epígrafe 1, Apartado 2. Vaos permanentes, subapartado 2.1 (Garaxe). Publícase a continuación o texto íntegro da devandita modificación aos efectos da súa entrada en vigor: A modificación entrará en vigor o día seguinte da súa publicación no BOP. En Zas, a 26 de novembro de 2012. O Alcalde, Manuel Muíño Espasandín.
13/12/2012 | Administración LocalMunicipal
Oza dos Ríos
Información pública

ANUNCIO Non podendo desempeñar as funcións propias da Alcaldía por ter que ausentarme do termo municipal, de conformidade co establecido nos artigos 23.3 da Lei 7/1985, do 2 de abril, reguladora das bases do réxime local; artigo 63 da Lei 5/1997, do 22 de xullo, de administración local de Galicia, e artigos 43 e seguintes do Regulamento de organización, funcionamento e réxime xurídico das entidades locais, polo presente RESOLVO: PRIMEIRO.–Delegar no primeiro tenente de alcalde, D. Benito García Sánchez, a totalidade das miñas atribucións os días comprendidos entre o 28 de novembro de 2012 e o 11 de decembro de 2012 (ambos incluídos). SEGUNDO.–Notificar a presente resolución ó Nicola Jayne Garrod Colet e proceder á súa publicación no Boletín Oficial da Provincia. TERCEIRO.–Dar conta da presente ao Pleno da Corporación na primeira sesión que celebre. Mandouno e asínao o Sr. alcalde, D. José Pablo González Cacheiro, en Oza dos Ríos a vinte e seis de novembro de dous mil doce, do que eu, secretario, certifico. O ALCALDE O SECRETARIO Asdo.: José Pablo González Cacheiro Asdo.: Celestino J. Amigo Liñares
13/12/2012 | Administración LocalMunicipal
O Pino
Aprobación definitiva da modificación da Ordenanza da taxa de abastecemento de auga

ANUNCIO Exposto ao público o acordo inicial de modificación da Ordenanza reguladora da taxa de abastecemento de auga por espazo de trinta días e non presentándose alegación algunha, enténdese definitivamente adoptado o acordo, procedéndose á publicación do texto definitivo: TARIFAS SUBMINISTRACIÓN DE AUGA A) USOS DOMÉSTICOS B) USOS INDUSTRIAIS C) USOS PARA OBRAS Arqueta de colocación de tapa de 15x25. Lonxitude de zanxa de 1 a 5 metros (apertura e peche e reposición de pavimento). Fanse prezos diferentes dependendo do diámetro da acometida e do tipo de reposición a realizar na zanxa e pavimento. Acometidas de máis de 5 metros farase un orzamento para cada caso” O Pino, 5 de decembro de 2012. O ALCALDE D. Manuel Taboada Vigo
13/12/2012 | Administración LocalMunicipal
Oroso
Anuncio de licitación de contrato de suministro e mantemento de equipamento informático do Concello de Oroso

Datos xerais e datos para a obtención da información. a) Organismo. Concello de Oroso b) Dependencia que tramita o expediente. Secretaría c) Obtención de documentación e información: 1) Dependencia. Secretaría.2) Domicilio. Praza de Isaac Díaz Pardo, 1 3) Localidade e código postal. Oroso, 15888 4) Teléfono.981691478 5) Telefax.981691786 6) Correo electrónico. correo@oroso. dicoruna. es 7) Dirección de Internet do perfil do contratante.www.concellooroso.com 8) Data límite de obtención de documentación e información. Ata 2 días naturais antes da finalización do prazo para presentación de proposicións. d) Número de expediente.2012/053 a) Tipo. Administrativo mixto de suministro e de servizos b) Descrición: Suministro e mantemento de equipos informáticos do Concello de Oroso. d) Lugar de execución/entrega. Concello de Oroso.1) Domicilio. Praza de Isaac Díaz Pardo, 1 2) Localidade e código postal. Oroso, 15888 e) Prazo de execución.4 anos contados dende a formalización do contrato f) Admisión de prórroga. Sen posibilidade de prórroga. i) CPV (Referencia de Nomenclatura) 50320000-4;50323000-5;30213000-5;30237000-9;48000000-8 a) Tramitación: Ordinaria b) Procedemento. Aberto con pluralidade de criterios de adxudicación a) Importe neto: Mantemento: 26.400 euros. IVE(21%) de 5.544 euros. Importe total: 31.944 euros. Arrendamento equipos: 33.800 euros. IVE(21%) de 7.098 euros. Importe total: 40.898 euros. Arrendamento software: 8.400 euros. IVE (21%) de 1.764 euros. Importe total: 10.164 euros.5. Garantías esixidas. Provisional: Non se esixe. Definitiva (5%) do importe de adxudicación.6. Valor estimado: 84.465 euros. a) Clasificación, no seu caso (grupo, subgrupo e categoría). Non se esixe b) Solvencia económica e financeira e solvencia técnica e profesional, no seu caso. Véxase artigo 4 do prego. a) Data límite de presentación: 15 días naturais contados desde o día seguinte ao da publicación do último anuncio no BOP, no perfil do contratante ou no DOG. b) Modalidade de presentación. Presencial ou por correo c) Lugar de presentación: 1) Dependencia. Rexistro Xeral do Concello.2) Domicilio. Praza de Isaac Díaz Pardo, 1 3. Localidade e código postal. Oroso, 15888 d) Prazo durante o cal o licitador estará obrigado a manter a súa oferta.3 meses a) Enderezo. Praza de Isaac Díaz Pardo, 1 b) Localidade e código postal. Oroso, 15888 10. Gastos de publicidade. Os gastos que xeren os anuncios cun máximo de 1.000 euros. Oroso, 03/12/2012 O alcalde en funcións. Anita Rocio Haykanush Arotzena Harraki
13/12/2012 | Administración LocalMunicipal
Ribeira
Aprobación lista provisional no proceso selectivo para a provisión en propiedade dunha praza de pedagogo/a

Refª: secret. xer./téc. admón. xer./m. s. r. Visto o expediente que se tramita para a provisión dunha praza de pedagogo/a do Concello de Riveira, adscrito ó área de Servizos Sociais, a través do proceso de concurso-oposición, segundo as Bases Xerais das prazas contidas na oferta de emprego público do ano 2010, que foron aprobadas por Resolución da Alcaldía do día 13/07/2012 e publicadas no Boletín Oficial da Provincia da Coruña número 146 de data 02/08/2012, e de conformidade coas Bases Específicas que foron aprobadas por Resolución da Alcaldía de data 17/09/2012, e publicadas no Boletín Oficial da Provincia da Coruña nº 196 de data 15/10/2012, anunciándose a convocatoria no citado boletín provincial, no Taboleiro de Anuncios do Concello de Riveira e no Boletín Oficial do Estado número 259 de data 27/10/2012. Rematado o prazo de presentación de solicitudes, e de conformidade coa Base 4.1 das Xerais, esta Alcaldía, en uso das facultades que lle están conferidas, RESOLVE: Primeiro.- Aproba-la lista provisional dos aspirantes admitidos e excluídos no proceso selectivo antes referido, do xeito seguinte: (1) Non achega xustificante acreditativo de pago de taxas. (2) Non achega fotocopia simple do Documento Nacional de Identidade. (3) Non achega fotocopia compulsada da titulación académica esixida. A inclusión dos aspirantes na lista de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo.- A lista provisional de admitidos e excluídos poderá consultarse na páxina web do Concello de Riveira (www.riveira.es), e estará así mesmo exposta no Taboleiro de Anuncios da Casa Consistorial. Os aspirantes excluídos dispoñen dun prazo de dez días, contado desde o seguinte ao da publicación desta resolución no Boletín Oficial da Provincia, para poder emendar, de ser o caso, o defecto que motivou a súa exclusión. Riveira, 03 de decembro de 2012. O alcalde Dou fe, o secretario xeral accidental (Decreto de substitución de 29/11/2012) Manuel Ruiz Rivas José Martínez de Llano Orosa Departamento de secretaría xeral e servizos xerais/técnico de administración xeral María Sieira Ríos
13/12/2012 | Administración LocalMunicipal
Culleredo
Economía, Facenda, Réxime Interior
Incoación expediente procedemento sancionador

De conformidade co disposto nos artigos 59 e 61 da Lei 30/1992 de 26 de novembro de Réxime Xurídico das Administracións públicas e do procedemento administrativo común, notificase ás persoas que a continuación se relacionan, a incoación de procedemento sancionador en expedientes instruidos por infracción das disposicións que se sinalan, dado que téndose intentado a notificación no último domicilio coñecido, ésta non se puido practicar. Os interesados teñen un prazo de quince días hábiles, a contar dende o seguinte ao da publicación do presente edicto, para formular as alegacións e aportar a documentación e información pertinente e, no seu caso, propoñer proba concretando os medios de que pretendan valerse, segundo o establecido no artigo 16.1 do Real Decreto 1398/1993, do 4 de agosto, polo que se aproba o Regulamento do procedemento para o exercicio da potestade sancionadora. Poderán examinar dentro deste prazo os expedientes que se instruen no area de dinamización local do Concello de Culleredo, de 9 a 14 horas, de luns a venres. De non efectuar alegacións a iniciación poderá considerarse proposta de resolución conforme ao disposto no artigo 13.2 do citado Real Decreto 1398/1993, cos efectos previstos nos artigos 18 e 19 do mesmo. Culleredo, 4 de decembro de 2012 Concelleira de Benestar e Dinamización Local Fatima Ezzohra Susagna Pustai
13/12/2012 | Administración LocalMunicipal
Cedeira
Delegación funcións da Alcaldía

Data decreto: 29/11/2012 Núm. Decreto: 383 Tendo previsto ausentarme do termo municipal dende o día 30 de novembro ata o día 9 de decembro de 2012 (ambos inclusive), e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as funcións de Alcaldía no 1º tenente de alcalde, D. Alfredo Vilela Santalla, a fin de que substitúa na totalidade das citadas funcións. Segundo.- Notificar a presente Resolución ao interesado, así como publicala no taboleiro de edictos da Corporación e no Boletín Oficial da Provincia; e dar conta ao Pleno da Corporación. Así o ordena e dispón o Sr. Alcalde, do que eu, secretario, dou fe. Cedeira, 29/11/2012 O alcalde, O secretario xeral, Leopoldo Rubido Ramonde Manuel Larrosa Rodríguez
13/12/2012 | Administración LocalMunicipal
Brión
Edicto de prezo público

EDICTO A Xunta de Goberno Local, en sesión extraordinaria celebrada o 23 de novembro de 2012, a teor do establecido na Ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou por unanimidade o prezo público para participar nos “Obradoiros de Nadal 2012”. – Prezo público: 40,00 €. O que se expón ao público para xeral coñecemento mediante anuncio no Boletín Oficial da Provincia. Brión, 4 de decembro de 2012. O alcalde José Luis García García
13/12/2012 | Administración LocalMunicipal
Dodro
Aprobación inicial do orzamento 2013 e do teito de gasto

Aprobado inicialmente polo Pleno Municipal da Corporación en sesión extraordinaria o día 11 de decembro de 2012, o Presuposto Xeral para o exercicio económico de 2013, xunto con toda a documentación que o integra, así como a aprobación do teito de gasto. De conformidade co disposto no art.169.1 do Real decreto lexislativo 2/2004 de 5 marzo polo que se aproba o texto refundido da Lei reguladora das facendas locais, e disposicións concordantes, exponse ao público na Secretaría deste concello, por prazo de quince días hábiles -que empezará a contarse desde o seguinte ó da inserción deste edicto no Boletín Oficial da Provincia-. Durante este prazo, os interesados poderán examinar o expediente e presentar as reclamacións que consideren pertinentes dirixidas ao alcalde. Se non se presentasen reclamacións, o Orzamento considerarase definitivamente aprobado. En caso contrario, o Pleno disporá dun mes contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Dodro, 11 de decembro de 2012 O alcalde Valentín Alfonsín Somoza
13/12/2012 | Administración LocalMunicipal
A Laracha
Corrección de erros no edicto publicado no BOP número 150 de 8 de agosto de 2012

Advertido erro no edito publicado no Boletín Oficial da Provincia número 150, do 8 de agosto de 2012, no que se incluía o texto íntegro da Ordenanza Fiscal número 27, reguladora da Taxa polo Servizo de Axuda no Fogar aprobada polo Pleno do Concello o 30 de maio, publícase o apartado A) do Artigo 5º da Ordenanza, cuxo texto correcto é o seguinte: A) Para o caso da prestación do servizo ordinario: A Laracha, 5 de decembro de 2012 O Alcalde José Manuel López Varela
13/12/2012 | Otras Entidades y Anuncios ParticularesDiversos
Convocatoria primeira da xunta xeral da comunidade de usuarios de augas de Menlle (Troitosende)

ANUNCIO Convocatoria da primeira xunta xeral da comunicade de usuarios de augas de Menlle (Troitosende) D. José Jaime Nieto Guardado, con DNI núm.XXXXXXXXX e domicilio no lugar de Mennle de Arriba, parroquia de Troitosende, concello da Baña (A Coruña) CONVOCATORIA Convoco a tódolos usuarios de augas de traída para usos domésticos e gandería do lugar de Menlle de Arriba e Menlle de Abaixo a unha xunta xeral, co fin de constituírse en comunicade de usuarios de augas. Dita reunión terá lugar o terceiro sábado seguinte ao da publicación deste anuncio no Boletín Oficial da Provincia, ás 20.00 horas en primeira convocatoria e ás 21.00 horas en segunda convocatoria, no local social de Troitosende. Orde do día: 1. Decidir sobre a constitución e características da comunidade.2. Formalizar a relación de usuarios.3. Bases para a elaboración dos estatutos.4. Nomeamento da comisión encargada de redactar os estatutos e nomeamento do presidente.5. Rogos e preguntas. A Baña, 27 de novembro de 2012. Asdo.: José Jaime Nieto Guardado
13/12/2012 | Administración LocalMunicipal
Ferrol
Notificación

NOTIFICACIÓN De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e despois de intentar a notificación no domicilio que figura no expediente, feito do que se ten constancia no mesmo, publicase a seguinte notificación: “PROVIDENCIA Trala tramitación do expediente aos efectos de que Gonzalo Rodríguez Blach, acadara a preceptiva licenza para a apertura de depósito de GLP no lugar de Outeiro, San Xurxo da Mariña, e no que se Ile requiriu con data do 30 de abril de 2010 a achega de determinada documentación, notificado con data do 24 de maio de 2010. Que ate o día de hoxe non se cumprimentou dito requirimento, no que se Ile advertiu de que de conformidade co artigo 92.1 da Lei 30/92 de 26 de novembro de réxime xurídico das administracións públicas e procedemento administrativo común, nos procedementos iniciados por solicitude do interesado, cando se produza a súa paralización por causa imputable a este, a Administración advertiralle que, transcorridos tres meses, se producirá a súa caducidade. Asemade dispón que consumido este prazo sen que o particular requirido realice as actividades necesarias para continuar a tramitación, a Administración acordará o arquivo das actuacións, notificándollo ao interesado. Contra a resolución que declare a caducidade procederán os recursos pertinentes. Finalmente no seu apartado segundo establece que non poderá acordarse a caducidade pala simple inactividade do interesado na cumprimentación de trámites, sempre que non sexan indispensables para ditar resolución. A devandita inactividade non terá outro efecto que a perda do seu dereito ao referido trámite. Marco xurídico Artigos 194 e seguintes da Lei 9/02 de 30 de decembro, de ordenación urbanística e protección do medio rural de Galicia. Artigos 71 e 92 da Lei 30/92, do 26 de novembro de réxime xurídico das administracións públicas e procedemento administrativo común. Polo exposto, resolvo: Primeiro. –Conceder a Julio Alberto Cerredo Bonavia un prazo de audiencia de quince días, previa a declaración de caducidade do expediente de solicitude de licenza de apertura para depósito de GLP no lugar de Outeiro, San Xurxo da Mariña, por estar paralizado o procedemento iniciado á súa instancia, por un prazo superior a tres meses e a documentación solicitada ser imprescindible para a súa resolución. Segundo. –O presente escrito é un acto administrativo de trámite, non decisorio, é inimpugnable polo que non cabe contra el recurso algún, sen prexuízo de impugnar no seu día a decisión que poña fin ó mesmo si é contraria os seus dereitos. Ferrol, 9 de xaneiro de 2012.” Ferrol, 23 de novembro de 2012. O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13/06/2011 (BOP 29/0612011) Guillermo Evia Pérez
13/12/2012 | Administración LocalMunicipal
Zas
Anuncio aprobación definitiva da modificación Ordenanza fiscal nº 2, reguladora do imposto sobre construccións, instalacións e obras

O concello de Zas en Pleno de 24 de setembro de 2012 aprobou provisionalmente a modificación da ordenanza fiscal nº2 do Imposto sobre Construcións, Instalacións e Obras De acordo co exposto no art.17 do Real decreto legislativo 2/2004, do 5 de mazo, o expediente estivo exposto ao trámite de información pública durante o prazo de 30 días. Durante este prazo non se presentou ninguhna alegación ou reclamación quedando o acordo automáticamente elevado a definitivo. Modifícase o artigo 4. da Ordenanza. Publícase a continuación o texto íntegro da devandita modificación aos efectos da súa entrada en vigor: 1. A base impoñible deste imposto está constituída polo custo real e efectivo da construción, instalación ou obra, e se entende por tal, a estos efectos, o custo de execución material da construción, instalación ou obra.2. Non forman parte da base impoñible o Imposto sobre o Valor Engadido e os demais impostos análogos propios de rexímenes especiais, as taxas, os prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nen tampouco os honorarios de profesionais, o beneficio empresarial do contratista nin calquera outro concepto que non integre, estrictamente, o custo de execución material.3. A cota deste imposto será o resultado de aplicar á base impoñible o tipo de gravamen, según o orzamento, que se establece a continuación: a) Para construccións, instalacións e obras cun orzamento de execución material inferior a 600.000,00 €: 2% b) Para construccións, instalacións e obras cun orzamento de execución material igual ou superior a 600.000,00 € e inferior a 1.000.000,00: 2,5% c) Para construccións, instalacións e obras cun orzamento de execución material igual ou superior a 1.000.000,00 € e inferior a 1.500.000,00: 3% b) Para construccións, instalacións e obras cun orzamento de execución material igual ou superior a 1.500.000,00 €: 4% 4. O imposto devengase no momento de iniciarse a construción, instalación ou obra, ainda que non se obtivera a correspondente licenza A modificación entrará en vigor o día seguinte da súa publicación no BOP. En Zas, a 26 de novembro de 2012. O Alcalde, Manuel Muíño Espasandín.
13/12/2012 | Administración LocalMunicipal
O Pino
Aprobación definitiva de modificación da taxa da piscina municipal

ANUNCIO Exposto ao público o acordo inicial de modificación da Ordenanza reguladora da taxa pola prestación do servizo público da piscina municipal por espazo de trinta días e non presentándose alegación algunha, enténdese definitivamente adoptado o acordo, procedéndose á publicación do texto definitivo: ART.5.º.–BASE IMPOÑIBLE E COTA TRIBUTARIA.1.–A cota tributaria será a resultante de aplica-las seguintes tarifas: A) Entrada: 3,60 €. B) Bono individual: * Residentes Adultos: 12 € (0,60 € diarios). Nenos ata 16 anos incluídos: 6 € (0,30)”. O Pino, 5 de decembro de 2012. O ALCALDE D. Manuel Taboada Vigo
13/12/2012 | Administración LocalMunicipal
Irixoa
Modificación orzamentaria 8/2012

PUBLICACIÓN NOVO RESUMO POR CAPÍTULOS EXPTE.8/2012 Aprobado definitivamente o expediente de modificación orzamentaria n.º 8/2012, mediante resolución da Alcaldía do 28-11-2012, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real decreto lexislativo 2/2004, do 5 de marzo, de texto refundido da Lei reguladora das Facendas Locais. Irixoa, 3 de decembro de 2012. O alcalde Antonio Deibe Sanmartín
13/12/2012 | Administración LocalMunicipal
Ribeira
Decreto: baixa estranxeiros por non renovar a inscrición padronal

Ref: estatística./secretaría./ a. g. f. De acordo co preceptuado no artigo 16.1, 2º e 3º parágrafos da Lei 7/1985, de 2 de abril, Reguladora das Bases de Réxime Local, que establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, e a caducidade de ditas inscricións no caso de non levarse a cabo dita renovación 1º.- Declarar a baixa por caducidade da inscrición padronal neste Concello, por non renovar dita inscrición no prazo de dous anos, das seguintes persoas e nas datas que se indican: 2º.- Publica a presente resolución no B. O. P., aos efectos de dar coñecemento da mesma aos interesados. Riveira, 4 de decembro de 2012 O alcalde O secretario xeral acctal., Dou fe, Asdo./Manuel Ruíz Rivas Asdo./ José Martínez de Llano Orosa
13/12/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40314. Escollera de protección dun talud

INFORMACIÓN PÚBLICA Concello de Neda, con DNI P1505600E e enderezo Avd. de Algeciras, 34, solicita de Augas de Galicia a autorización de obras no lugar de Cobeluda, parroquia de ANCA (SAN PEDRO), Concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40314 As obras solicitadas consisten na construción dunha escollera, cunhas dimensións de 7,00 x 1,00 m., mediante bloques de granito, para a protección do talud. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 28 de novembro de 2012 O xefe do Servizo Territorial Antonio López Grueiro
13/12/2012 | Administración LocalMunicipal
Fisterra
Presuposto para o exercicio económico de 2012

Quedando definitivamente aprobado polo Pleno da Corporación na sesión do dia 8 de novembro de 2012, o Presuposto para o exercizo económico de 2012, en cumprimento do que dispon o artigo 150.3 de la Ley 39/88 de 28 de Diciembre, faise público que dito presuposto ascende tanto no Estado de Gastos como no Estado de Ingresos á cantidade de Dous millóns setecentos corenta e oito mil setecentops dezaoito euros con corenta e seis céntimos (2.748.718,46 € ) correspondendo a cada Capitulo as cantidades que a continuación se expresan, segundo o seguinte detalle: ESTADO DE GASTOS ESTADO DE INGRESOS Fisterra, 5 de decembro de 2012 ALCALDE-PRESIDENTE 0 SECRETARIO-INTERVENTOR José Manuel Traba Fernández Norma Susana Bineta Beired Llugany
13/12/2012 | Administración LocalMunicipal
Ribeira
Decreto: baixas de oficio expediente 32/2012

Ref./ secretaría xeral/estatística/aux. administrativo/a. g. f. Resultados infrutuosos os intentos de notificación a dona Alexandra Moure Fraile, cuxo último domicilio figura na rúa Xosé Ramón Fdez. Barreiro 10 3º M desta cidade, de escrito desta Alcaldía, de data 3 de setembro de 2012, comunicándolle a necesidade de actualización dos datos na súa inscrición neste Padrón de habitantes, e segundo información facilitada por esta Policía Local, en data 31/08/2012, non reside neste domicilio, coa advertencia expresa de que se así non o fixese se procedería ao inicio de expediente para declarar a baixa de oficio. De conformidade co previsto nos artigos 72, 59 e 54 do R. D. 1690/86 polo que se aproba o Regulamento de Poboación e Demarcación Territorial das Entidades Locais; así como en virtude do disposto na Resolución de 1 de abril de 1997 da Presidencia do Instituto Nacional de Estadística e a Dirección Xeral de Cooperación Territorial, pola que se ditan instrucións técnicas aos Concellos sobre a xestión e revisión do padrón municipal, e en cumprimento do artigo 58 da Lei 30/1992, de 26 de novembro, Reguladora do Réxime Xurídico das Administracións Públicas e do Procedemento Administrativo Común, polo presente procede e tramítase expediente administrativo para proceder no seu caso á baixa neste padrón Municipal de Habitantes, por existir presunción de que non reside durante a maior parte do ano no domicilio situado na rúa Xosé Ramón Fdez. Barreiro 10 3º M de Riveira, comunicándolle que contra desta presunción poderá en prazo de quince días hábiles contados a partir do seguinte á publicación do presente no Boletín Oficial da Provincia, manifestar se está de acordo ou non coa baixa, podendo, neste último caso, alegar e presentar os documentos e xustificacións que estime pertinentes ao obxecto de acreditar que é neste municipio no que reside o maior número de días ao ano. Riveira, 3 de decembro de 2012 Dou fe O alcalde, O secretario xeral acctal., Manuel Ruíz Rivas José Martínez De Llano Orosa
13/12/2012 | Administración LocalMunicipal
Santiago de Compostela
Sección Municipal de Contratación
Anuncio de modificación das tarifas de auto-taxi para o ano 2013

ANUNCIO MODIFICACIÓN TARIFAS SERVIZO AUTOTAXI SANTIAGO DE COMPOSTELA Por acordo da Xunta de Goberno da cidade de Santiago de Compostela de data 29/11/2012, aprobáronse inicialmente a modificación das tarifas do servizo de autotaxis para o ano 2013, que quedan establecidas como segue: TARIFAS: SUPLEMENTOS: SERVICIOS CON CONTÍA FIXA: CONDICIÓNS DE APLICACIÓN: • A percepción mínima inclúe a combinación de 5 minutos de espera ou un percorrido de 1.700 m. • Os sábados a partires das 15.00 horas aplicarase a tarifa de festivos. • A aplicación da tarifa nocturna excluirá a aplicación de calquera outro suplemento. • Os días 1 de xaneiro, 25 de xullo e 25 de decembro aplicarase a tarifa nocturna. Horario nocturno o comprendido entre ás 23.00 horas e as 7.00 horas En relación co citado acordo, as asociacións de consumidores e usuarios poden formular as alegacións que consideren oportunas no prazo de DEZ DÍAS, contados a partires do seguinte ao de publicación deste anuncio no BOP de A Coruña. O expediente pode examinarse no Negociado de Servizos Básicos, Mercados e Transpotes (r/ Presidente Salvador Allende, n.º 4-6 baixo, Santiago de Compostela. Tlfno.981542324). Santiago de Compostela, 30 de novembro de 2012. O ALCALDE Asdo.: Angel Curras Fernández